ועדת הכנסת, כנסת 20, פרוטוקול מספר 211, 2017-01-30 10:30

לסדר-היום בנושא: 7.

לסדר-היום בנושא: בקשת יושב-ראש ועדת החוקה, חוק ומשפט למיזוג הצעות החוק הבאות: א.

לסדר-היום בנושא: הצעת חוק אימוץ ילדים (תיקון מס' 10) (ביטול איסור הפרסום לגבי פרסום שנעשה בהסכמה), התשע"ז-2016 (כ/671) ב.

לסדר-היום בנושא: הצעת חוק אימוץ ילדים (תיקון מס' 11) (ביטול איסור הפרסום לגבי פרסום שנעשה בהסכמה), התשע"ז-2016 (כ/671) ג.

לסדר-היום בנושא: הצעת חוק אימוץ ילדים (תיקון מס' 12) (ביטול איסור הפרסום לגבי פרסום שנעשה בהסכמה), התשע"ז-2016 (כ/671) 8.

לסדר-היום בנושא: בקשת יושב-ראש ועדת העבודה, הרווחה והבריאות למיזוג הצעות החוק הבאות: א.

לסדר-היום בנושא: הצעת חוק הביטוח הלאומי (תיקון – קצבת אזרח ותיק), התשע"ו-2015, הצעת חבר הכנסת נחמן שי וקבוצת חברי כנסת (פ/2110) ב.

לסדר-היום בנושא: הצעת חוק הביטוח הלאומי (תיקון - קצבת אזרח ותיק), התשע"ו-2016, הצעת חברת הכנסת מירב בן ארי וקבוצת חברי הכנסת ג.

לסדר-היום בנושא: הצעת חוק הביטוח הלאומי (תיקון מס' 178), התשע"ו-2016 (מ/1046) 9.

לסדר-היום בנושא: בקשת יושב-ראש ועדת הכספים למיזוג הצעות החוק הבאות: א.

לסדר-היום בנושא: הצעת חוק המכר (דירות) (הבטחת השקעות של רוכשי דירות) (תיקון מס' 8 והוראת שעה), התשע"ו-2016 (מ/1077) ב.

לסדר-היום בנושא: הצעת חוק המכר (דירות) (הבטחת השקעות של רוכשי דירות) (תיקון - קדימות קונה בהחזר מס ערך מוסף), התשע"ו-2016 (פ/2423/20) 10.

לסדר-היום בנושא: הצעה לתיקון תקנון הכנסת בעניין יוזם ראשון של הצעת חוק פרטית

<חברי הוועדה: יואב קיש – היו"ר ישראל אייכלר יואב בן צור רועי פולקמן

קארין אלהרר מיכאל מלכיאלי רויטל סויד

<מוזמנים: מזכירת הכנסת ירדנה מלר-הורוביץ יוסף עמרם – משקיף, המשמר החברתי איתן צור – משקיף, המשמר החברתי אמנון פרג הנדל – משקיף, המשמר החברתי

<ייעוץ משפטי: ארבל אסטרחן

<מנהלת הוועדה: אתי בן יוסף

<קצרנית פרלמנטרית: אושרה עצידה 1.

<קצרנית פרלמנטרית: הקמת ועדה משותפת לדיון בשתי הצעות חוק ובקשות להעברת הצעות חוק לדיון אליה א.

<קצרנית פרלמנטרית: העברת הצעת חוק להסרת תוכן שפרסומו מהווה עבירה מרשת האינטרנט (מ/1104), מוועדת החוקה, חוק ומשפט לדיון בוועדה המשותפת לוועדת החוקה, חוק ומשפט וועדת המדע והטכנולוגיה ב.

<קצרנית פרלמנטרית: העברת הצעת חוק הסרת פרסום הסתה שהתפרסם ברשת החברתית המקוונת, התשע"ו-2016 (פ/3110/20), מוועדת המדע והטכנולוגיה לדיון בוועדה המשותפת לוועדת החוקה, חוק ומשפט וועדת המדע והטכנולוגיה

יואב קיש: שלום לכולם, אנחנו פותחים את הישיבה.

יואב קיש: יש לנו סדר יום ארוך, רובו בהסכמות.

יואב קיש: נמצאת אתנו גם מזכירת הכנסת.

יואב קיש: אבל אבקש את רשותך, נתחיל דווקא עם רויטל סויד.

יואב קיש: רויטל רצה להצבעות בוועדת החוקה בנושא חוק ההסדרה.

יואב קיש: הנושא שלך הוא נושא ג'.

<אתי בן יוסף: הנושא הוא נושא ג' שהוא להקים את הוועדה המשותפת ולהעביר גם את זאת ממדע וטכנולוגיה אליה.

יואב קיש: אז קודם צריך להקים את הוועדה המשותפת - הבנתי.

קארין אלהרר: רק למען הסר ספק, אנחנו לא מצביעים עכשיו על חוק ההסדרה.

<אתי בן יוסף: הוא גם בסדר-היום.

יואב קיש: הפטור בסוף.

יואב קיש: לזה אני אעשה גיוס.

יואב קיש: אני לא אתן לכם פה לעשות זה.

יואב קיש: אני אעבור על כל הנושאים שבסדר-היום כיוון שאני גם צריך לעשות גיוס בשביל זה.

יואב קיש: מדובר בפטור הנחה.

ירדנה מלר-הורוביץ: הם צריכים להגיע להסדר, אדע את זה בנשיאות.

ירדנה מלר-הורוביץ: הם היו כבר בהסכמות, התחיל משא-ומתן.

יואב קיש: אעשה סדר לגבי חוק ההסדרה.

יואב קיש: חוק ההסדרה – לחבר הכנסת ביטן יושב-ראש הקואליציה, יש דין ודברים עם האופוזיציה להגיע להסכמות.

יואב קיש: במידה ולא יהיו הסכמות, בכוונת הקואליציה להגיש את החוק היום.

יואב קיש: קבענו דיון גם ב-14:15 על סדרי דיון בעניין הזה, וזה מהלך שהקואליציה תוביל אם לא נגיע להסכמות עם האופוזיציה.

רויטל סויד: אין לו פטור מחובת הנחה?

יואב קיש: לקריאה שנייה ושלישית משלימים עכשיו את ההצבעות.

יואב קיש: בכפוף להשלמת ההצבעות הוא צריך לקבל פטור.

יואב קיש: הוא לא צריך קוורום כי זה שנייה ושלישית אז נצטרך רק רוב.

רויטל סויד: למה לא אמרו - - -?

יואב קיש: מה?

ירדנה מלר-הורוביץ: למה כשביקשו פטור בקריאה הראשונה לא אמרו שזה לא לכל שלוש הקריאות?

יואב קיש: אנחנו לא עושים את זה.

<ארבל אסטרחן: לא עושים כבר שנים.

יואב קיש: אני לא אוהב לתת פטורים באופן עקרוני.

ירדנה מלר-הורוביץ: פעם היה.

<ארבל אסטרחן: שנים כבר לא.

<ארבל אסטרחן: הוועדה בוחנת את הצורך מחדש.

יואב קיש: אז זה היה הנושא על חוק ההסדרה, למי שרצה לדעת.

יואב קיש: אנחנו עוברים לסעיף ג.

יואב קיש: יש לנו בקשה להעברת הצעות חוק מוועדה לוועדה כשהעברת ההצעות שאנחנו מדברים עליהן זה חוק להסרת תוכן שפרסומו מהווה עבירה ברשת האינטרנט (מ/1104) שזה ממשלתי, שנמצא בוועדת חוקה, חוק ומשפט.

יואב קיש: אנחנו דיברנו עם ראשי הוועדות, גם של חוקה, חוק ומשפט וגם יושב-ראש המדע והטכנולוגיה, להקים ועדה משותפת שבמסגרת החוק הזה יידון בה.

יואב קיש: יחד עם זה, אנחנו גם רוצים להעביר, מכיוון שאם אנחנו הולכים למהלך הזה, גם להעביר את הצעת החוק הפרטית של חברת הכנסת רויטל בנושא חוק הסרת פרסום הסתה שהתפרסם ברשת החברתית המקוונת (פ/3110/20), וזה מוועדת המדע והטכנולוגיה לוועדה המשותפת.

יואב קיש: כנראה שיאחדו אותן להצעה אחת.

<ארבל אסטרחן: - - -

יואב קיש: כן, כן.

יואב קיש: כל זה בהסכמות.

יואב קיש: אתחיל מהקמת הוועדה כדי שנוכל להעביר לאחר מכן את הוועדה.

יואב קיש: הנושא הוא הקמת ועדה משותפת.

יואב קיש: הקראתי את החוקים שאמורים להגיע אליה.

יואב קיש: אני מציע את ההרכב הבא: מטעם ועדת החוקה, חוק ומשפט חברי הכנסת: ניסן סלומינסקי ליושב-ראש הוועדה המשותפת, חבר הכנסת בני בגין, מיכאל מלכיאלי, רויטל סויד, אוסאמה סעדי, מיכל רוזין.

<ארבל אסטרחן: כולם חברים?

<אתי בן יוסף: כולם חברים, ודאי.

יואב קיש: כולם חברים, זה החברים.

יואב קיש: האם מישהו רוצה להתייחס לזה?

יואב קיש: זה בראשות היושב-ראש ניסן סלומינסקי.

רויטל סויד: אפשר שאלה לא לפרוטוקול?

יואב קיש: לא לפרוטוקול?

רויטל סויד: כן.

<ארבל אסטרחן: צריך לעשות הפסקה שניה.

יואב קיש: הפסקה, עשינו הפסקה שניה.

יואב קיש: בבקשה, כן.

יואב קיש: אנחנו חוזרים מההפסקה.

<ארבל אסטרחן: בכל מקרה זה משודר.

יואב קיש: נכון.

ירדנה מלר-הורוביץ: נכון.

ירדנה מלר-הורוביץ: לכן הסתכלתי.

רויטל סויד: זה לא סוד.

יואב קיש: זה לא סוד, אבל בשם הרגישות.

יואב קיש: בסדר?

יואב קיש: זה מקובל.

יואב קיש: זו היתה התשובה.

יואב קיש: אני מעלה להצבעה את נושא הקמת הוועדה המשותפת כפי שהקראתי.

יואב קיש: מי בעד? ירים את ידו.

יואב קיש: בעד – פה אחד

<ארבל אסטרחן: זה מצריך הצבעה במליאה בגלל ההעברה מוועדת לוועדה.

יואב קיש: ההודעה.

יואב קיש: הקמת הוועדה דורשת?

<ארבל אסטרחן: הקמת הוועדה לא, אבל זה שמעבירים אליה - - -

יואב קיש: בסדר.

יואב קיש: נעשה את זה בזה.

יואב קיש: עכשיו אנחנו דנים באמת בהצעה.

יואב קיש: רויטל, אם את רוצה את יכולה להגיד כמה מילים, בבקשה.

הצעות החוק: כשהגשתי את הצעת החוק הפרטית סוכם שהצעת החוק הפרטית על אף שהיא עלתה בטרומית ועברה בטרומית לפני הצעת החוק הממשלתית, סוכם שהן תקודמנה ביחד.

הצעות החוק: בדיון במליאה אחרי שהגשתי את הצעת החוק הפרטית פה אחד הסכמנו להעביר את זה לוועדת המדע.

הצעות החוק: לא דובר אז על ועדה משותפת.

הצעות החוק: כעת משהצעת החוק הממשלתית עוברת לוועדה המשותפת, גם בהסכמת יושב-ראש ועדת המדע נכון יהיה לדון בשתי ההצעות יחד כדי למנוע כפל, למנוע סתירות ולמנוע חזרה על דברים כשפחות או יותר אנחנו מדברים על אותו נושא בתכנים שונים.

הצעות החוק: לכן, יש היגיון רב בדיון בשתי הצעות החוק בוועדה אחת שתסדיר את כל נושא ההסתה לטרור ברשת.

יואב קיש: אוקי, אני חושב שזה באמת נכון.

יואב קיש: טוב שאת חברת ועדה, לא סתם.

יואב קיש: זה חשוב, ומן הסתם תגיעו לשילוב של הדברים הנכונים מתוך ההצעות.

יואב קיש: אני בהחלט בעד העניין הזה.

יואב קיש: עוד מישהו רוצה להתייחס או שאעלה את זה להצבעה?

יואב קיש: הצבעה.

יואב קיש: אנחנו מעלים להצבעה בקריאה אחת את שתי הצעות החוק, גם את ההצעה הממשלתית וגם הפרטית של רויטל, כפי שהגדרנו כרגע.

יואב קיש: מי בעד?

יואב קיש: ירים את ידו.

יואב קיש: בעד – פה אחד ההצעה להעביר את הצעת חוק להסרת תוכן שפרסומו מהווה עבירה מרשת האינטרנט (מ/1104), מוועדת החוקה, חוק ומשפט לדיון בוועדה המשותפת לוועדת החוקה, חוק ומשפט וועדת המדע והטכנולוגיה, וההצעה להעביר את הצעת חוק הסרת פרסום הסתה שהתפרסם ברשת החברתית המקוונת, התשע"ו-2016 (פ/3110/20), מוועדת המדע והטכנולוגיה לדיון בוועדה המשותפת לוועדת החוקה, חוק ומשפט ולוועדת המדע והטכנולוגיה, נתקבלו.

יואב קיש: פה אחד.

יואב קיש: ההצעה התקבלה.

יואב קיש: תודה.

יואב קיש: רויטל, תודה.

יואב קיש: על זה עשינו וי.

יואב קיש: ירדנה, יש לנו מכתב ממזכירת הכנסת, הגברת מזכירת הכנסת ירדנה מלר-הורוביץ: בחירת ממלא מקום ליושב-ראש הכנסת בעת היעדרו מהארץ.

יואב קיש: יושב-ראש הכנסת ייצא מיום רביעי השבוע, ה' בשבט התשע"ז, 1 בפברואר, ויחזור ביום שני, י' בשבט, 6 בפברואר.

יואב קיש: בהתאם לתקנון אנחנו אמורים לאשר את המלצת היושב-ראש.

יואב קיש: היושב-ראש ממליץ בפני ועדת הכנסת כי את מקומו ימלא סגן יושב-ראש הכנסת חבר הכנסת יצחק וקנין.

יואב קיש: מי בעד?

יואב קיש: ירים את ידו.

יואב קיש: בעד – פה אחד המלצת יושב-ראש הכנסת לעניין בחירת ממלא מקום ליושב-ראש הכנסת בעת העדרו מהארץ, נתקבלה.

יואב קיש: פה אחד.

יואב קיש: ההצעה התקבלה.

ירדנה מלר-הורוביץ: תודה רבה לכם.

ירדנה מלר-הורוביץ: אני רצה להמשיך להכין את הנשיאות.

יואב קיש: בהצלחה, תודה.

יואב קיש: עכשיו אני עובר למיזוגים, בואו נעבור לפי סדר היום.

יואב קיש: אני חוזר ל-א' כי עוד לא דנו בזה.

קארין אלהרר: האם אתה יכול לתת לי הערכת זמן עוד כמה זמן נגיע להסדרה?

יואב קיש: אני לא יודע.

יואב קיש: יכול להיות שנעשה הפסקה ונחזור.

יואב קיש: אני עוד לא יודע, בסדר?

יואב קיש: מצטער.

יואב קיש: אני יכול לעשות את זה עכשיו אם את רוצה.

יואב קיש: את רוצה עכשיו?

יואב קיש: כן?

קארין אלהרר: כן.

יואב קיש: אז נעשה את זה עכשיו.

יואב קיש: יש בקשה - סעיף י' - של יושב-ראש הוועדה המשותפת לוועדה החוקה, חוק ומשפט וועדת החוץ והביטחון להקדמת הדיון בחוק הסדרת ההתיישבות ביהודה ושומרון לפני הקריאה השנייה והשלישית.

יואב קיש: זה כמובן בכפוף לסיום הדיון בוועדה.

יואב קיש: מי בעד הבקשה?

יואב קיש: ירים את ידו - שלושה.

יואב קיש: מי נגד?

יואב קיש: בעד – 3

יואב קיש: נמנעים – אין

קארין אלהרר: נגד.

יואב קיש: נגד.

יואב קיש: ההצעה התקבלה.

יואב קיש: תודה.

קארין אלהרר: צריך לעבוד לפי הפרוטוקול.

יואב קיש: אין בעיה.

יואב קיש: אני ממשיך עם סדר היום.

יואב קיש: מעניין שנושא התקנון הוא חשוב.

יואב קיש: יש לנו סעיף על תיקון תקנון.

יואב בן צור: גם את זה נגמור מהר.

יואב קיש: דווקא פה אתם לא בורחים.

יואב קיש: אם מישהו ממהר, אני מתחיל בתקנון עכשיו.

יואב קיש: אם לא, - - -

יואב בן צור: לא, לא.

יואב בן צור: נו, תגמור.

רועי פולקמן: אני באתי בשביל זה.

רועי פולקמן: יש לנו רבע שעה כי צריכים אותנו בחוקה.

יואב קיש: אז בוא נרוץ רגע לדברים שיש בהם הסכמות ואחרי זה נדבר על התקנון.

יואב בן צור: קביעת ועדה לדיון בהצעת הדגל, נו.

יואב קיש: אז אני בסעיף א' מוותר כי הוא לא פה.

יואב קיש: סעיף ב', יש פה מישהו מהמציעים?

יואב קיש: גם לא.

יואב קיש: אז אני גם לא דן בזה.

יואב קיש: סעיף ד' – גם אין פה אף אחד, אז אני לא דן בזה.

<אתי בן יוסף: זה בהסכמה.

<ארבל אסטרחן: הבעיה היא שזה דיון מהיר ובדיון מהיר צריך לדון תוך עשרה ימים.

יואב קיש: טוב, אוקי.

<אתי בן יוסף: זה הסכמה, זה דיון מהיר ויש את המכתבים.

יואב קיש: אם יש את המכתבים אז בסדר.

יואב קיש: זה יהיה בדיון מהיר.

יואב קיש: בסדר, זה בהסכמה משני הצדדים ואני לא רואה סיבה לא לקבל את זה.

המהיר בנושא: הצבעה

המהיר בנושא: בקשת יושב-ראש ועדת החוץ והביטחון להעברת הצעה לסדר-היום בנושא: "פוגרום, הכאת יהודים, וחילול קברו של רבי נחמן מברסלב בצבע ואף ראש חזיר, באומן שבאוקראינה", מוועדת החוץ והביטחון לדיון בוועדת העלייה, הקליטה והתפוצות, נתקבלה.

יואב קיש: פה אחד, עבר.

יואב קיש: 7.

יואב קיש: בקשת יושב-ראש ועדת החוקה, חוק ומשפט למיזוג הצעות החוק הבאות: א.

יואב קיש: הצעת חוק אימוץ ילדים (תיקון מס' 10) (ביטול איסור הפרסום לגבי פרסום שנעשה בהסכמה), התשע"ז-2016 (כ/671) ב.

יואב קיש: הצעת חוק אימוץ ילדים (תיקון מס' 11) (ביטול איסור הפרסום לגבי פרסום שנעשה בהסכמה), התשע"ז-2016 (כ/671) ג.

יואב קיש: הצעת חוק אימוץ ילדים (תיקון מס' 12) (ביטול איסור הפרסום לגבי פרסום שנעשה בהסכמה), התשע"ז-2016 (כ/671)

יואב קיש: עכשיו אנחנו במיזוגים.

יואב קיש: יש לנו בקשת יושב-ראש ועדת החוקה למזג את ההצעות הבאות כשכולן בנושא חוק אימוץ ילדים (תיקון מס' 10, תיקון מס' 11 ותיקון מס' 12).

יואב קיש: זה אותה הצעת חוק, נכון?

<ארבל אסטרחן: לא.

<ארבל אסטרחן: זה שלוש הצעות חוק זהות שהוועדה לא מיזגה לפני הקריאה הראשונה אלא פרסמה כשלוש הצעות נפרדות.

<ארבל אסטרחן: עכשיו מבקשים למזג את זה לפני הקריאה השנייה והשלישית.

יואב קיש: מעולה, אוקי.

יואב קיש: מי בעד?

יואב קיש: ירים את ידו.

יואב קיש: בעד – פה אחד בקשת יושב-ראש ועדת החוקה, חוק ומשפט למיזוג הצעת חוק אימוץ ילדים (תיקון מס' 10) (ביטול איסור הפרסום לגבי פרסום שנעשה בהסכמה), התשע"ז-2016, הצעת חוק אימוץ ילדים (תיקון מס' 11) (ביטול איסור הפרסום לגבי פרסום שנעשה בהסכמה), התשע"ז-2016, והצעת חוק אימוץ ילדים (תיקון מס' 12) (ביטול איסור הפרסום לגבי פרסום שנעשה בהסכמה), התשע"ז-2016, נתקבלה.

יואב קיש: פה אחד.

יואב קיש: הלאה.

יואב קיש: 8.

יואב קיש: בקשת יושב-ראש ועדת העבודה, הרווחה והבריאות למיזוג הצעות החוק הבאות: א.

יואב קיש: הצעת חוק הביטוח הלאומי (תיקון – קצבת אזרח ותיק), התשע"ו-2015, הצעת חבר הכנסת נחמן שי וקבוצת חברי כנסת (פ/2110) ב.

יואב קיש: הצעת חוק הביטוח הלאומי (תיקון - קצבת אזרח ותיק), התשע"ו-2016, הצעת חברת הכנסת מירב בן ארי וקבוצת חברי הכנסת ג.

יואב קיש: הצעת חוק הביטוח הלאומי (תיקון מס' 178), התשע"ו-2016 (מ/1046)

יואב קיש: עכשיו יש לנו סעיף ו', בקשת יושב-ראש ועדת העבודה, הרווחה והבריאות למזג את ההצעות הבאות.

יואב קיש: יש לנו את חוק הביטוח הלאומי (תיקון – קצבת אזרח ותיק), (פ/2110), של נחמן שי, יש לנו חוק ביטוח לאומי (תיקון – קצבת אזרח ותיק), של חברת הכנסת מירב בן ארי וקבוצת חברי כנסת, ויש לנו גם ממשלתית 1046.

יואב קיש: מי בעד? ירים את ידו?

יואב קיש: בעד – פה אחד בקשת יושב-ראש ועדת העבודה, הרווחה והבריאות למיזוג הצעת חוק הביטוח הלאומי (תיקון – קצבת אזרח ותיק), התשע"ו-2015, והצעת חוק הביטוח הלאומי (תיקון - קצבת אזרח ותיק), התשע"ו-2016, והצעת חוק הביטוח הלאומי (תיקון מס' 178), התשע"ו-2016 (מ/1046), נתקבלה.

יואב קיש: פה אחד, התקבל.

יואב קיש: 9.

יואב קיש: בקשת יושב-ראש ועדת הכספים למיזוג הצעות החוק הבאות: א.

יואב קיש: הצעת חוק המכר (דירות) (הבטחת השקעות של רוכשי דירות) (תיקון מס' 8 והוראת שעה), התשע"ו-2016 (מ/1077) ב.

יואב קיש: הצעת חוק המכר (דירות) (הבטחת השקעות של רוכשי דירות) (תיקון - קדימות קונה בהחזר מס ערך מוסף), התשע"ו-2016 (פ/2423/20)

יואב קיש: יושב-ראש ועדת כספים מבקש למזג את חוק המכר, ממשלתית 1077, (הבטחת השקעות של רוכשי דירות) עם פרטית של?

יואב קיש: שלי.

יואב קיש: לא מוזגנו כבר?

יואב קיש: אוקי, מוזג שם - נושא המעליות שנכנס שם, הצעת חוק פרטית שלי.

יואב קיש: זה חלק מהצעת חוק ואנחנו עושים את זה במיזוג.

יואב קיש: מי בעד?

יואב קיש: ירים את ידו.

יואב קיש: בעד – פה אחד בקשת יושב-ראש ועדת הכספים למיזוג הצעת חוק המכר (דירות) (הבטחת השקעות של רוכשי דירות) (תיקון מס' 8 והוראת שעה), התשע"ו-2016 (מ/1077), והצעת חוק המכר (דירות) (הבטחת השקעות של רוכשי דירות) (תיקון - קדימות קונה בהחזר מס ערך מוסף), התשע"ו-2016 (פ/2423/20), נתקבלה.

יואב קיש: פה אחד, התקבל.

יואב קיש: מזל שהמבקש נמצא.

יואב קיש: את י' גם עשינו.

יואב קיש: 10.

יואב קיש: הצעה לתיקון תקנון הכנסת בעניין יוזם ראשון של הצעת חוק פרטית

יואב קיש: נשאר לנו סעיף ט' – התקנון.

יואב קיש: בוא נעשה את סעיף ט'.

רועי פולקמן: זה סעיף המכונה סעיף לפיד?

ישראל אייכלר: מה זה סעיף ט'?

יואב קיש: ארבל היועצת המשפטית של הוועדה תציג את ההצעה לתיקון התקנון, בבקשה.

<ארבל אסטרחן: הרעיון לא הגיע ממני.

<ארבל אסטרחן: אני הכנתי את הנוסח ואני אסביר אותו.

יואב בן צור: מי זה?

יואב בן צור: דוד ביטן?

יואב קיש: לא, זה יואב קיש.

<ארבל אסטרחן: לדעתי, זה יו"ר הוועדה.

<ארבל אסטרחן: הרעיון הוא פשוט ואז אכנס לפרטים שגם הם פשוטים.

יואב קיש: אגב, זו הצעה.

יואב קיש: אני באמת פתוח לשמוע הכול פה.

<ארבל אסטרחן: לפי התקנון בנוסחו היום, חבר כנסת שיוזם הצעת חוק יכול להחתים עליה ח"כים נוספים, אתם כולכם מכירים את זה היטב, כאשר הבחירה בידיו האם להחתים אותם כיוזמים נוספים או כמצטרפים.

<ארבל אסטרחן: אגב, החלוקה הזו היא חלוקה יחסית חדשה, מאז התקנון החדש שנכתב בכנסת ה-18, כאשר הרעיון היה שמצטרפים אומרים: אני תומך בהצעה, אני תומך בה ברעיון ובמציע, אבל אני לא הבעלים שלה ולא אעשה איתה שום דבר, בעוד שיוזמים הם הבעלים של ההצעה ויכולים לעשות איתה דברים: לבקש לקדם אותה, לתת הסכמה לגביה, בקשות לגביה וכו'.

<ארבל אסטרחן: התקנון אומר במפורש שכל בקשה או הודעה בנוגע להצעת חוק פרטית תימסר על-ידי אחד היוזמים.

<ארבל אסטרחן: התקנון לא יוצר הבחנה בין היוזמים השונים.

<ארבל אסטרחן: כולם שווי מעמד, כולם בעלים של ההצעה.

<ארבל אסטרחן: כל אחד מהם יכול - - -

יואב בן צור: אין ראשון ואין שני.

<ארבל אסטרחן: נכון.

<ארבל אסטרחן: הלכה למעשה, כמו שאתם יודעים, בדרך כלל היוזם הראשון - - -

יואב קיש: יש דבר אחד שיש ראשון.

יואב קיש: הראשון הוא זה שמדבר במליאה ומציג את זה.

<ארבל אסטרחן: לא, לא.

<ארבל אסטרחן: לפי התקנון כולם שווי מעמד וכל אחד יכול לבקש לקדם את זה ויכול להסכים לדחות את ההצבעה.

ישראל אייכלר: יכול להסיר את זה?

<ארבל אסטרחן: יכול לחזור בו.

<ארבל אסטרחן: כל אחד יכול לחזור בו בשמו, נשארים האחרים.

<ארבל אסטרחן: זו היתה התפיסה ובדרך כלל זה עבד.

<ארבל אסטרחן: היתה הסכמה בין היוזמים וכולם ידעו מי היוזם והוא בדרך כלל היה רשום ראשון.

<ארבל אסטרחן: אבל לא תמיד זה עבד בכזאת צורה חלקה.

<ארבל אסטרחן: לכן, עלה הרעיון כן לתת מעמד ליוזם ששמו מופיע ראשון.

<ארבל אסטרחן: אפשר היה גם להגיד שיהיה רק יוזם אחד ושכל היתר יהיו מצטרפים - - -

יואב קיש: אני רוצה להגיד רק מילה לגבי העניין הזה.

יואב קיש: אני לא פה מהכנסת ה-18, בניגוד אולי לחלק מהחברים ואשמח לשמוע מהניסיון שלכם.

יואב קיש: אבל נוצר מנהג, לפחות בכנסת הזו, שכמעט תמיד מחתימים כיוזמים.

יואב קיש: זאת אומרת, אנחנו רואים שכולם חותמים כיוזמים, ולדעתי מיעוט של המיעוטים מצטרפים.

ישראל אייכלר: כשזה כבר מלא אז - - -

יואב קיש: בדיוק.

יואב קיש: ואז גם המדקדקים מוחקים וכותבים יוזמים.

יואב קיש: לכן, למעשה, נוצרה השאלה.

יואב קיש: לאחרונה היו כמה מקרים.

יואב קיש: המקרה האחרון היה עם לפיד וביטן שראיתם איזה בלגן זה עשה, אז אמרנו: בואו נדון בזה.

ישראל אייכלר: סליחה, מה היה שם?

יואב קיש: ביטן קיבל את הבקשה של הממשלה לתשובה במועד אחר, ולפיד רצה את התשובה עכשיו כשביטן ראשון ולא היה - - -

<ארבל אסטרחן: הוא העלה את זה גם על מכסתו.

ישראל אייכלר: זה תקדים.

ישראל אייכלר: קרה דבר כזה כבר בכנסת?

יואב קיש: לא, לא.

יואב קיש: זה היה במליאה ויולי בסוף הפך את זה.

יואב בן צור: זה חוקי.

<ארבל אסטרחן: נכון.

יואב קיש: מה עושים?

יואב קיש: האם מכבדים את בקשתו של הראשון או את בקשתו של מי מהאחרים?

<ארבל אסטרחן: התקנון לא נותן לזה תשובה, בתקנון הזה אין תשובה.

יואב קיש: אין תשובה בתקנון, על זה אנחנו דנים כרגע וזו מטרת השינוי.

יואב בן צור: הרעיון הוא שהיוזם הראשון הוא הבעלים של ה- - -

יואב קיש: זהו, זה מה שניסינו - - -

רועי פולקמן: אני מניח שהכוונה היא שכולם עדיין בעלים, אבל יש מישהו שיש לו מעמד קצת יותר.

רועי פולקמן: זה לא לבטל את מעמד האחריות של האחרים.

<ארבל אסטרחן: נכון.

<ארבל אסטרחן: אפשר היה להגיד שיהיה רק יוזם אחד ומצטרפים.

<ארבל אסטרחן: זה לא מה שמוצע כאן.

רועי פולקמן: לא, זה לא הכוונה.

רועי פולקמן: הכוונה רק שלראשון יש מעמד עליון בהקשר הזה.

<ארבל אסטרחן: נכון.

יואב קיש: יואב, בואו תשמעו את ההצעה שלי ותגידו אם יש לכם רעיונות אחרים שנראים לכם שווים.

יואב קיש: שוב, זה הצעה שנראית לי הגיונית, אבל באתי לשמוע.

<ארבל אסטרחן: מה שמוצע עכשיו זה שיימחק הסעיף שאומר שכל בקשה או הודעה בנוגע להצעת חוק תימסר על-ידי אחד היוזמים, ובמקום זה יהיה כתוב שכל בקשה או הודעה, הסכמה או פעולה אחרת שרשאי למסור או לעשות יוזם הצעת חוק לפי תקנון זה בקשר להצעה שיזמו כמה חברי כנסת, תימסר או תיעשה בידי חבר הכנסת ששמו מופיע ראשון ברשימת היוזמים או בידי יוזם אחר בהסכמתו של היוזם הראשון.

<ארבל אסטרחן: כלומר, הוא יכול להגיד: אין לי בעיה שמספר 3 יעלה את זה בגרסתו, יציג, יסיר, יבקש.

יואב קיש: זה משאיר כביכול כוח על ההובלה של ההצעה ב - - -

רועי פולקמן: זה בעצם לעגן נורמה שממילא נהוגה.

יואב קיש: עד המקרה של לפיד.

רועי פולקמן: כן.

רועי פולקמן: הנורמה המקובלת היא שככה זה עובד.

יואב בן צור: יוכלו להירשם שניים כיוזמים ראשונים?

<ארבל אסטרחן: לא, ראשון זה ראשון.

ישראל אייכלר: כמשפטנית את צריכה לקחת בחשבון סיטואציות שונות.

ישראל אייכלר: למשל, במקרה הזה שלפיד בא ולקח חוק שדוד ביטן יזם, כולנו מסכימים שצריך להיות בהסכמת הראשון.

ישראל אייכלר: מה קורה כאשר הראשון תוקע, ואינני יודע מאיזה סיבה, את החוק?

ישראל אייכלר: בעובדה שאני חתמתי שם ולא הגשתי לבד, הוא תוקע אותי ואני לא אוכל לקדם חוק שהוא חשוב?

<ארבל אסטרחן: אז תגיש בנפרד.

יואב קיש: תגיש מחדש, זה בדיוק הנקודה.

יואב קיש: אם יש לו אינטרס לתקוע ואתה כיוזם נוסף רוצה לא לתקוע, מה שאנחנו עושים פה – מקבעים את זה שאתה לא תוכל לפעול - - -

יואב בן צור: אתה יכול להוריד את ההצעה שלך.

ישראל אייכלר: זה בסדר, לזה אני מסכים.

ישראל אייכלר: מה עם החלק השני כשאני חתמתי ויואב מחליט שלא, למשל?

<ארבל אסטרחן: אז אתה מגיש בנפרד ומקדם את ההצעה שלך.

<ארבל אסטרחן: אתה תהיה ראשון.

יואב קיש: להגיש מחדש, מחדש.

ישראל אייכלר: נדמה לי שיש איזה חוק שאני לא יכול - - -

<ארבל אסטרחן: אתה יכול.

<ארבל אסטרחן: רק אם החוק נפל, אתה לא יכול חצי שנה להביא חוק אחר.

ישראל אייכלר: אה, ואם הוא עיכב את זה.

יואב קיש: אם זה לא עלה להצבעה, זכותך להגיש מחדש.

יואב קיש: אתה יכול להגיד לי: שמע, אני רוצה כן הצבעה.

יואב קיש: אני אגיד לך: סליחה, אני הראשון, אני לא רוצה.

יואב קיש: אז אתה לא יכול את החוק הזה להביא להצבעה, אבל אתה יכול להריץ חוק חדש עם אותו נוסח ואז אתה ראשון.

ישראל אייכלר: אותו נוסח עם פ' אחר ולהיות ראשון.

ישראל אייכלר: זאת אומרת, זה לא מגביל אותי בגלל שחתמתי ומישהו תקע איזשהו חוק.

יואב קיש: לא, לא.

רועי פולקמן: התקנון גם עוד לא אומר שום דבר על גניבת חוקים שזה סיפור אחר.

רועי פולקמן: גם על זה אפשר לדבר.

ישראל אייכלר: לא, התקנון אומר שאתה צריך לציין מי הגיש קודם.

רועי פולקמן: בסדר, ברור.

רועי פולקמן: אבל עדיין לכאורה אתה יכול לקחת מבן אדם שיזם ולהגיש את אותו חוק בעצמך.

רועי פולקמן: זה קורה פה מעת לעת, אני יכול לתת כמה דוגמאות לאחרונה.

יואב בן צור: זה קורה מעת לעת פה בסמיכות קרובה מאוד.

רועי פולקמן: כן, כן.

רועי פולקמן: יש לנו כמה דוגמאות מהשבועות האחרונים, ואף לא מכובדות במיוחד.

רועי פולקמן: אבל לא חשוב, לא חשוב.

ישראל אייכלר: היה לי חוק של סטטיסטיקה, נדמה לי, שאני נלחם עליו כבר שנתיים-שלוש, וברגע האחרון בקריאה הראשונה מישהי מכובדת מאוד צרפה חוק משלה והצמידו את זה.

ישראל אייכלר: זה לא הפריע לי, אבל לזה אתה מתכוון?

רועי פולקמן: כן, כן.

<ארבל אסטרחן: זה קורה המון.

יואב בן צור: כן הפריע, אבל לא משנה.

ישראל אייכלר: עובדה שאני זוכר את זה.

יואב קיש: יש למישהו רעיון אחר?

יואב קיש: מישהו חושב שההצעה הזו היא הצעה - - -

יואב בן צור: לא.

יואב בן צור: אני חושב שהרעיון הוא בסדר גמור.

ישראל אייכלר: בהסכמת הראשון?

ישראל אייכלר: כל אחד יכול להגיש וכל אחד יכול לעשות בהסכמת - - -

<ארבל אסטרחן: כל פעולה תיעשה על-ידי הראשון או בהסכמתו.

ישראל אייכלר: או בהסכמתו.

רועי פולקמן: אז מה זה כל שאר התיקונים?

רועי פולקמן: למה יש פה כל כך הרבה תיקונים?

<ארבל אסטרחן: כי יש כמה סעיפים שאני אעבור עליהם, אבל זה העיקרון.

רועי פולקמן: יואב, אני מבין שאתה רוצה לא להצביע על זה עכשיו.

יואב קיש: למה לא?

יואב קיש: בשביל מה עשיתי את זה?

יואב בן צור: למה לא?

רועי פולקמן: נראה לי שזה צריך להיות גם עם הנציגים של האופוזיציה.

יואב קיש: מה אני אעשה?

יואב קיש: הודעתי, שלחתי את זה.

יואב קיש: ראו את זה, עם כל הכבוד.

ישראל אייכלר: מה הקשר קואליציה-אופוזיציה?

רועי פולקמן: נראה לי ששינויי תקנון עדיף.

רועי פולקמן: התיקון נשמע לי בסדר גמור.

יואב קיש: סליחה, אם הם לא באים לוועדה זה אחריות שלהם.

יואב בן צור: רועי, ברגע שיושב-ראש הוועדה שלח את התיקון אתמול במייל, - - -

יואב קיש: רועי, קודם כל, גם אני מרגיש לא בנוח שאין פה חברי אופוזיציה.

יואב קיש: שנית, אני עכשיו בודק את ההתנהלות.

יואב קיש: מתי נשלח החומר לחברי הכנסת?

<אתי בן יוסף: אתמול.

יואב קיש: התקנון הזה נשלח רק אתמול?

<אתי בן יוסף: כן.

יואב קיש: אז אני בעד העניין של רועי אם זה נשלח עוד אתמול.

יואב קיש: אני מציע להגיד שחברי הוועדה שנכחו בוועדה המליצו לקבל את ה - - - לא, לא.

יואב קיש: אני לא אצביע עכשיו.

יואב קיש: אני אגיד לך מה אני אעשה, רועי.

יואב קיש: אני אביא את זה עוד פעם לדיון ליום שני הבא, נגיד.

יואב קיש: ואני הולך להגיד לאנשים שהיתה הסכמה בוועדה ואני מתכנן אם לא יהיו התנגדויות להצביע?

יואב קיש: אני כן אתן לדבר, ואם יהיה - - -

<ארבל אסטרחן: אתה רוצה שאני אעבור מהר על כל התיקונים ולפחות אציג אותם?

יואב קיש: תציגי.

ישראל אייכלר: ודאי, ודאי.

רועי פולקמן: נשמח לדעת מה שאר הסעיפים באמת.

<ארבל אסטרחן: הסעיף שהתחלתי להקריא שהוא סעיף 75 יגיד גם שאם חזר בו היוזם הראשון מהצעתו, בין אם חבר הכנסת מודיע שהוא חוזר בו או שהוא מתמנה לשר או לסגן שר או עוזב את הכנסת, יבוא במקומו הבא אחריו ברשימת היוזמים.

<ארבל אסטרחן: זאת אומרת, יש משמעות פה גם לסדר.

<ארבל אסטרחן: והאמור בסעיף קטן זה יחול אף אם היתה הצעת החוק מיזוג של כמה הצעות חוק.

<ארבל אסטרחן: זאת אומרת, אם מיזגו כמה הצעות חוק ויש רשימה חדשה, אז הראשון ברשימה החדשה הוא ייחשב הראשון.

ישראל אייכלר: מי באמת יהיה הראשון במיזוג?

<ארבל אסטרחן: יש כללים בתקנון איך עושים את זה.

יואב קיש: הראשון שהגיש מבחינת לוחות הזמנים, ה-פ' הראשון.

<ארבל אסטרחן: אם זה עבר באותו מועד אז הראשון שהגיש.

יואב קיש: אגב, יש פה בעיה.

יואב קיש: נניח והיתה לי פרטית ועוד פרטית והן מוזגו.

יואב קיש: הוא ראשון עכשיו ואני תקוע עם הצעה שלי.

<ארבל אסטרחן: כבר היום כתוב שבקריאה הראשונה רק אחד היוזמים מציג את ההצעה.

<ארבל אסטרחן: בקריאה ראשונה זה בדרך כלל פחות קריטי כי זה דיון אישי.

יואב קיש: השאלה אם עכשיו הוא רוצה במירכאות לתקוע את זה ואני לא רוצה?

יואב קיש: אני לא יכול ל- - -

<ארבל אסטרחן: זה בידי הוועדה.

ישראל אייכלר: אז צריך לאפשר לח"כ השני לא להתמזג.

<ארבל אסטרחן: אל"ף, מיזוג זה החלטה של ועדה.

<ארבל אסטרחן: למשל, קודם אושר כאן מיזוג של שלוש הצעות זהות לקראת קריאה שנייה ושלישית.

<ארבל אסטרחן: לקראת קריאה ראשונה זה היה מקרה שהוועדה החליטה לא למזג הצעות חוק.

<ארבל אסטרחן: זה החלטת ועדה - - -

ישראל אייכלר: למה שזה לא יהיה החלטה של הח"כ?

<ארבל אסטרחן: לא, כי - - -

יואב קיש: לא, אבל הוועדה מחליטה בדרך כלל עם הח"כים.

ישראל אייכלר: אבל הח"כ צריך לבקש מהוועדה.

<ארבל אסטרחן: לא.

<ארבל אסטרחן: ברגע שעברו לוועדה כמה הצעות באותו נושא, הוועדה מחליטה האם היא רוצה לאשר אחת מהן, לאשר את כולן, למזג אותן או לא למזג אותן.

ישראל אייכלר: זה צריך להיות לבקשת המציע.

ישראל אייכלר: אם זה לא יהיה לבקשת המציע החשש שלך נכון.

ישראל אייכלר: אתה תציע ואני אתקע אותך.

<ארבל אסטרחן: אבל ההצעה היא בידי הוועדה - - -

יואב קיש: אני שוקל עוד דבר אחד לעשות.

יואב קיש: כן להצביע על זה בעד ואז להגיד להם שאני לא מקריא את זה - - -

רועי פולקמן: מה?

רועי פולקמן: לעשות רביזיה?

יואב קיש: לא רביזיה.

יואב קיש: משאיר להם אם הם ירצו להגיש רביזיה.

יואב קיש: אני לא הולך לעשות כלום עד יום שני הבא.

<ארבל אסטרחן: במליאה זה מונח שבועיים ממילא.

<ארבל אסטרחן: כל תיקון תקנון שאושר בוועדה מונח לשבועיים להשגות.

רועי פולקמן: - - - מה שאתה רוצה, אבל שתהיה אפשרות לעשות דיון.

רועי פולקמן: אתה יכול להעביר את זה ברוב בכל מקרה.

יואב קיש: לא, אני אתן להם לעשות.

יואב קיש: אם הם ירצו הם יעשו רביזיה.

רועי פולקמן: לא, אולי יש תיקונים ואולי יש דיוקים.

רועי פולקמן: אתה לא יכול.

רועי פולקמן: בסדר, תצביע - - -

יואב קיש: טוב, בסדר – אוקי.

ישראל אייכלר: אני רק מעיר שצריך להיות במיזוג לבקשת המציע.

<ארבל אסטרחן: אל"ף, זה לא כאן.

ישראל אייכלר: לא משנה, איפה שזה.

ישראל אייכלר: זאת אומרת, זה חייב להיות ביחד כי אחרת יואב צודק.

ישראל אייכלר: כל אלה שהגישו הצעת חוק דומה יהיו תקועים כי האחד - - -

יואב קיש: אבל זה המצב היום, אגב.

<ארבל אסטרחן: נכון, זה בדיוק המצב היום.

<ארבל אסטרחן: היום ועדה - - -

ישראל אייכלר: - - -

יואב קיש: לא, לא בהכרח.

יואב קיש: אם מוזגו ואני עדיין עכשיו יוזם.

יואב קיש: אני מוזגתי, אבל אני עדיין יוזם.

יואב קיש: אני יכול לקדם את אם אני רוצה.

יואב קיש: זה בידיים של הוועדה, זה כבר לא בידיים שלך בכל מקרה.

ישראל אייכלר: אז כל מי שרוצה ש- - -

יואב קיש: לא, לא.

יואב קיש: אתה לא מרוויח כלום, זה מה שאני אומר.

יואב קיש: ברגע שזה הגיע לוועדה - - -

ישראל אייכלר: לא.

ישראל אייכלר: אם ביטל הראשון את ההצבעה יכול ח"כ שיש לו חוק ממוזג ל- - -

יואב קיש: ההצבעה כבר לא בידיים של הראשון, זה מה שאני אומר.

<ארבל אסטרחן: אבל בקריאה ראשונה כן, לקריאה ראשונה כן.

<ארבל אסטרחן: בקריאה שנייה ושלישית זה בידי הוועדה ומי שמציג זה יו"ר הוועדה.

<ארבל אסטרחן: לקריאה ראשונה אם זה ממוזג - - -

ישראל אייכלר: צריך לאפשר שהוא יוכל להגיש את זה.

<ארבל אסטרחן: אז צריך לאפשר לכל אחד מהיוזמים הראשונים של הטרומיות - - -

ישראל אייכלר: כל אחד מהיוזמים הראשונים.

<ארבל אסטרחן: כן.

יואב קיש: זה צריך לעשות הפרדה.

יואב קיש: צריך לעשות הפרדה בין מקרה של הצעה שבה יש רשימת יוזמים ואז אנחנו מדברים על היוזם הראשון, לבין מצב של הצעות נפרדות שמיזגנו ועכשיו לכל ראשון יש זכות בעלים על ההצעה.

ישראל אייכלר: בדיוק, לדרוש את ה- - -

<ארבל אסטרחן: נכון, למרות שכבר היום לגבי קריאה ראשונה כתוב לנו שבהצעת חוק פרטית היוזם יציג אותה, ואם ההצעה היא מיזוג של כמה הצעות, הדיון ייפתח על-ידי יוזם אחת מההצעות.

<ארבל אסטרחן: ואם אין הסכמה היוזם ששמו מופיע ראשון.

<ארבל אסטרחן: זאת אומרת, כבר היום נותנים עדיפות לראשון שמופיע מבין כל ההצעות הממוזגות.

<ארבל אסטרחן: זה סעיף שלא מוצע לתקן אותו כאן.

ישראל אייכלר: תחשבי איפה אפשר - - -

יואב קיש: אז בואי תחשבי על זה, יש לנו שבוע.

יואב קיש: אנחנו רוצים למנוע מצב שמישהו לקריאה ראשונה יתקע את ההצעה.

<ארבל אסטרחן: שתוקע, שבכלל זה מהצעה אחרת שלא תיאמת אתו ולא סיכמת.

יואב קיש: בדיוק.

יואב קיש: זה פ' נפרדים.

יואב קיש: אם זה אותו פ', מה שאמרנו תקף.

<ארבל אסטרחן: נכון - אוקי, בסדר.

ישראל אייכלר: ברור.

ישראל אייכלר: כי, למשל, האיש השני מהאופוזיציה וההוא מהקואליציה מחויב לקואליציה.

ישראל אייכלר: אני כאיש אופוזיציה לא אוכל ל - - -

<ארבל אסטרחן: זה סעיף 82.

<ארבל אסטרחן: בסדר, אבדוק אם אנחנו צריכים לתקן אותו.

יואב קיש: למרות שאתה בוועדה לא יכינו לך את זה לקריאה ראשונה אם אתה זה, לך תדע.

<ארבל אסטרחן: נכון.

<ארבל אסטרחן: שאגיד מהר מה הם התיקונים האחרים?

יואב קיש: לא.

יואב קיש: אני מציע, ממילא נדון בזה פעם נוספת עוד שבוע.

יואב בן צור: נדון פעם נוספת.

<ארבל אסטרחן: הם כולם נובעים מזה.

<ארבל אסטרחן: את העיקרון אמרנו.

יואב קיש: הבנתם את העיקרון.

יואב קיש: אני שמח לראות שבסך הכול כולנו מסונכרנים.

ישראל אייכלר: זה מאוד הגיוני.

יואב קיש: אני מודה מראש לחבר הכנסת בן צור שהתנדב להחליף אותי, אבל אנחנו היום לא נשתמש בעניין הזה.

יואב קיש: חברים, תודה רבה.

יואב קיש: אני נועל את הישיבה.